kardosdrur/scandi-wiki huggingface dataset:
Erlenbach bei Marktheidenfeld

Erlenbach bei Marktheidenfeld (eller: Erlenbach b.Marktheidenfeld) er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Marktheidenfeld.

Geografi 
Byen ligger ved Bundesstraße 8 mellem Würzburg og Aschaffenburg og kalder sig "Weinort mit Herz" (Vinbyen med hjerte).

Inddeling 
Ud over Erlenbach ligger i kommunen også landsbyen Tiefenthal.

Eksterne henvisninger 

 Gemeinde Erlenbach b.Marktheidenfeld 
 Verwaltungsgemeinschaft Marktheidenfeld
Napoleonskage

En napoleonskage er et højt, rektangulært stykke flødekage med mindst to lag butterdej, fyld af kagecreme, flødeskum, hindbærsyltetøj og med glasur på toppen.

Kagen menes at være fra midten af 1800-tallet og at have navn fra fransk Napolitain (fra Napoli). Det er uvist, om kagen stammer fra Napoli i Syditalien. En anden teori er, at den skabtes af Napoleons berømte franske kok Marie-Antoine Carême (1784-1833). På flere sprog kaldes kagen tusind blade (på italiensk: mille foglie og på fransk: mille-feuille); det hentyder til butterdejens lagdeling. Dejtypen menes at være en videreudvikling af filodej, der har tyrkisk oprindelse (baklava). Mille foglie kan i Italien være andet end en kage og have spinatfyld.

Se også 
 Napoleonshat

Kilder 

Kager
Langsua

Langsua er et bjergområde mellem Valdres og Gausdal. Området er tidligere blevet kaldt Huldreheimen, Jotunheimens forgård og Gausdal vestfjell, men siden 2015 har det været Den Norske Turistforenings navn på området.

Området rummer gran- og fyr- og birkeskove, klipper, bjerge og tinder, og det strækker sig fra Synnfjell i syd til Sjodalen og Valdresflya i nord. Området har været befolket og udnyttet siden stenalderen og der findes helleristninger og dyregrave flere steder. Foruden jagt og fiskeri har der været udvinding af myremalm og tjære i stor skala.

Langsua har flere åbne hytter til benyttelse, samt turistforeningens betjente hytte Liomseter turisthytte.

I 2005 arrangerede DNT Oslo og Omegn i samarbejde med NRK Hedmark og Oppland en navnekonkurrence for området. Målet var at finde et bedre navn på området, som indtil da blev omtalt som Gausdal Vestfjell. Dette navn var ikke lige vellidt af befolkningen i Skåbu og Valdres. Der kom ca. 300 navneforslag. Af disse gik 5 til finalen, hvor Huldreheimen vandt, og DNT brugte dette navn frem til 2015. I 2015 sluttet DNT sig til at området skulle kaldes Langsua, hvilket er også navnet på nationalparken i området, Langsua nationalpark.

Se også 
 Langsua nationalpark

Referenser 

Bjerge i Innlandet
DeFuniak Springs

DeFuniak Springs er en amerikansk by og administrativt centrum for det amerikanske county Walton County i staten Florida. I 2000 havde byen et indbyggertal på 5.089.

Ekstern henvisning 
 Hjemmeside  

Byer i Florida
VIP TvDanmark

VIP TvDanmark var et talkshow på den nu hedengangne TvDanmark1, i dag Kanal 5.

Programmet var kun på skærmen i en kort pariode i år 2000, i forbindelse med lanceringen af TvDanmark 1. Koncernen bag TvDanmark, SBS, forventede en seertilslutning på omkring 100.000. Dette blev dog langtfra opfyldt og på premieredagen havde programmet kun 8.000 seere. Programmet blev derfor hurtig pillet af skærmen.

Som redaktionsmedlem og medvært på VIP var bl.a. Carsten Bang.

Programmer på SBS TV
Talkshow fra Danmark
Danske tv-serier fra 2000'erne
Gun-Britt Zeller

Gun-Britt Håkansson Zeller (født 26. juni 1950 i Sverige) er en dansk frisør.

Gun-Britt flyttede til Danmark i 1960 og blev udlært frisør hos Tagensen i Aalborg i 1967. Hun blev selvstændig i 1976. I dag driver hun salonen, i Ny Østergade i Indre By, København. I 1966 vandt hun DM og har siden været blandt Danmarks førende frisører. Hun er internationalt kendt fra modemagasiner som Vogue og fra shows i New York City og London.

Gun-Britt Zeller har lagt navn til sine egne hårplejeserier, GB by Gun-Britt & Care by Gun-Britt.

Hun er gift med skuespilleren Torben Zeller.

Frisører fra Danmark
Personer fra Sverige
Personer i Kraks Blå Bog
Deres

Deres, egentlig A/S Deres Design, er en dansk kæde af tøjbutikker.

Kæden blev grundlagt i Nykøbing Falster i 1939 af Kai Ginsborg. Butikken hed dengang Carlton og forhandlede både herre-, dame- og børnetøj samt boligtekstiler. Først i 1956 kom Deres-navnet til; det år åbnede Ginsborg den første butik på Strøget, der solgte ung mode. Sønnen John Ginsborg overtog ledelsen af kæden i 1978. Under hans ledelse begyndte kæden at få produceret tøj under egne mærker i Kina, ligesom Deres blev en af de første forhandlere af Levi's i Danmark. Senere åbnede kæden to Levi's-butikker på Strøget. Kæden har Europa-agenturet på sportsmærket Everlast.

I 2002 startede virksomheden en ny kæde, Sparkz, til piger og Black International til drenge blev startet i 2007. Tilsammen er der 79 butikker (marts 2010).

Butikker i Danmark

Deres

Sparkz

Black International

Eksterne henvisninger 
 Deres' hjemmeside 
 Deres webshop 
 Deres Design Modeblog 

Etableret i 1939
Tøjbutikskæder i Danmark
Kai Ginsborg

Kai Josef Ginsborg (født Josef Chaim Ginsborg, 9. marts 1919 i København – 22. maj 2007 i Klampenborg) var en dansk direktør og grundlægger af butikskæden Deres.

Ginsborg åbnede i 1939 tøjbutikken Carlton i Nykøbing Falster, der fremstillede tøj af egen produktion, men det blev med Deres-kæden, hvis første butik åbnede i 1956 på Strøget, at han manifesterede sig i dansk erhvervsliv. I slutningen af 1970'erne solgte han Deres, der var blevet en velrenommeret forretning, til børnene John og Sysser. Udover Deres stod Ginsborg desuden sammen med bl.a. Bent Fabricius-Bjerre bag ombygningen af det tidligere Anva-varehus på Vesterbrogade til forlystelsesetablissementet Scala.

Eksterne henvisninger 
 

Personer fra Nykøbing Falster
Erhvervsfolk fra Danmark
Føtex food

Føtex Food er en dansk kæde af supermarkeder, der i modsætning til storesøsteren Føtex kun forhandler fødevarer.

I forhold til Føtex er Føtex Food-butikkerne væsentligt mindre: omkring 1.000-1.500 kvm. Ligesom Føtex-varehusene har Føtex Food egen bagerafdeling samt delikatesse. 

Føtex Food-konceptet blev udarbejdet i 2007-2008 og Føtex i Skæring ved Aarhus åbnede som den første Føtex Food-butik i 2009. Senere bliver flere af de mindste Føtex-varehuse omdannet til Føtex Food – det gælder i første omgang varehuset i Guldsmedgade i Latinerkvarteret i det indre Aarhus, mens der opføres nye butikker i Odder, Fredensborg og Dragør. Et af kædens fokusområder er Nordsjælland, hvor Føtex ikke har samme styrke som i andre landsdele.

I 2017 er der 10 Føtex Food-butikker.

Kilder og eksterne henvisninger 
 Om Føtex Food på Dansk Supermarkeds hjemmeside 
 
 AarhusWiki: Føtex

Referencer 

Etableret i 2009
Supermarkedskæder i Danmark
Salling Group
Alien hand-syndrom

Alien hand-syndromet (forkortet AHS, også kaldet anarkistisk hånd eller Dr. Strangelove-syndromet) er en usædvanlig neurologisk lidelse i hvilken en af patientens hænder (eller andre lemmer) ikke lader til at være styret af patienten selv, men at i stedet synes at have egen, fri vilje. AHS er bedst dokumenteret i sager, hvor en person har haft sin hjernes to hemisfærer kirurgisk separeret, en procedure der nogen gange bruges til at lindre symptomerne i svære tilfælde af epilepsi. Det forekommer også efter anden neurokirurgi, apopleksi eller infektioner.

Neurologi
Syndromer
Lee Rausch

Lee Rausch (født 10. september 1964, død 23. juni 2023) var en amerikansk trommeslager, der er bedst kendt for at have været kortvarigt medlem af de to thrash metal-bands Dark Angel og Megadeth. Han var i Megadeth i perioden 1983-1984 og medvirkede kun på en enkelt udgivelse, nemlig bandets første og eneste demo, Last Rites.

Diskografi

Med Megadeth 
 1984: Last Rites (demo)

Eksterne henvisninger 
 

Trommeslagere fra USA
Megadeth
Ågård

Ågård eller Aagaard kan henvise til flere stednavne i Danmark:

 Ågård (Gørlev Sogn) – et ejerlav og en landbrugsejendom i Gørlev Sogn, Kalundborg Kommune
 Ågård (Kettrup Sogn) er en herregård i Kettrup Sogn, Jammerbugt Kommune
 Ågård (Øster Starup Sogn) – en bebyggelse og et ejerlav i Øster Starup Sogn, Vejle Kommune

 Sydslevig
 Ågård (Sydslesvig) – en bebyggelse i det vestlige Angel i Sydslesvig
Bornholmsflaget

Bornholmsflaget er Bornholms uofficielle flag. Det er designet i 1970'erne af Bent Kaas som et korsflag med et grønt kors. Den grønne farve symboliserer naturen på øen.

Flaget har intet historisk fundament. Det anvendes primært i turismesammenhæng på diverse produkter (som normalt ikke er produceret på Bornholm). Modsat det nedenfor anførte flages der stort set ikke med flaget fra flagstænger e.lign. Der er – modsat det nedenfor anførte – aldrig gjort noget officielt forsøg på at indføre flaget som 'officielt områdeflag'. Ansøgningen var indgivet af en privatperson uden folkelig eller officiel opbakning.

Bornholms Regionskommune og tidligere Bornholms Amt samt det nedlagte Bornholms Værn har dog et våbenskjold – baseret på en afbildning af en lindorm – ofte kaldet en grif.

Selvom det er et uofficielt flag, er der mange, der alligevel flager med det – f.eks. på køretøjer. I 2006 fik øen afslag på at få det som officielt områdeflag.

Der findes tre forskellige flag for Bornholm.

Se også 
 Vendelbrog

Referencer

Eksterne henvisninger 

 De bornholmske flag

Nordiske korsflag
Flaget
Landsdelsflag
Korsflag
Lorentz Siemonsen

Lorentz Siemonsen, (også Lorents og Simonsen), (20. august 1800 i Flensborg – 17. december 1872 i Flensborg) var en dansk-tysk præst.

Han blev født som søn af møller Marx Detlef Siemonsen og Ingeborg Christine, født Jensen. Han læste teologi på universiteterne i Kiel og Berlin. I 1823 tog han teologisk embedseksamen på Gottorp Slot i Slesvig by.

1827 blev han kapellan pro persona ved Christians Kirke (dengang Frederiks tyske Kirke) på Christianshavn, ved hvis friskole han forinden var bleven kateket, og hvor han i årene 1829-31 tillige var konstitueret. Han var påvirket af Claus Harms og Twesten, og i København holdt han gudelige forsamlinger i sin skole.

Han sluttede sig til J.C. Lindberg, og ved dennes forsamlinger holdt han en række prædikener om, hvor pinlige præstens forretninger vare, fordi folket var affaldet fra troen; af denne grund søgte han også 1831 om, at hans konstitution som sognepræst måtte blive taget tilbage. Samme år androg Lindberg og hans tilhængere om at måtte oprette en fri dansk-tysk menighed med Grundtvig og Siemonsen som præster.

1836 udnævntes han, man mente ved Dronning Caroline Amalies gunst, til sognepræst i Husby i det vestlige Angel. Her var han en nidkær og godgørende præst, men blev indviklet i den slesvig-holstenske bevægelse (tysk nationalliberalisme), og da de danske tropper 1850 kom til Husby, flygtede han, hvorfor han samme år afsattes.

Han blev genindsat i 1864 af den nye regering, men entledigedes 1866. Han var gift med Elise Sophie Frederikke, født Gøricke, datter af sognepræst ved Frederiks tyske Kirke Christian Georg Wilhelm Göricke.

Kilde 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Kirkehistoriske Samlinger, 4. række, III, 227 f.
 Ludvig Koch.

Præster fra Danmark
Personer fra Flensborg
Danskere i 1800-tallet
Tilhængere af slesvig-holstenismen
Personer i Dansk Biografisk Leksikon
Maksimum og minimum

I matematik er maksimum og minimum henholdsvis det største og det mindste element i en mængde. Maksimum og minimum for en mængde kaldes tilsammen mængdens ekstrema (flertal af ekstremum).

Definition 

Et element  i en partielt ordnet mængde  kaldes mængdens største element dersom ethvert element  i  er mindre end eller lig . Dette kan skrives symbolsk:

En ordnet mængde kan derfor højst have et største element. Et element  i en partielt ordnet mængde  siges at være maksimalt dersom der ikke findes noget element  i  som er større end  . Dette kan skrives symbolsk:

En partielt ordnet mængde kan godt have flere maksimale elementer. Hvis mængden er totalt ordnet, er begreberne maksimalt element og største element synonyme, og man siger, at  er mængdens maksimum. For en mængde, der ikke har maksimum, kan man i stedet se, om den har et supremum.

Begreberne mindste element, minimalt element, minimum og infimum defineres tilsvarende med den ene forskel at ulighedstegnene er vendt om.

Funktionsundersøgelse 
Ved en funktions ekstrema forstås funktionens mindste og største værdi dersom disse findes. En funktion kan endvidere have lokale ekstremumspunkter, hvor funktionens restriktion til en lille omegn antager en mindste eller største værdi. Hvis (x,f(x)) er et lokalt ekstremumspunkt og funktionen er differentiabel, så er f'(x)=0. Maksimum for en funktion kan derfor findes ved at bestemme funktionens værdi alle steder hvor f'(x)=0 eller hvor funktionen ikke er differentiabel.

Websites hjælper med funktionsundersøgelse

 https://matheguru.com/rechner/kurvendiskussion
 https://funktion.onlinemathe.de
 http://www.thkoehler.de/midnightblue/m_kdb.htm

Infinitesimalregning
Matematisk optimering
Sven Fugl

Svend 'Sven' Otto Nyland Fugl (født 10. april 1924 i Ranum, død 5. februar 2009) var radiodirektør ved Danmarks Radio i perioden fra 1979 til 1987.

Sven Fugl blev født i Ranum og blev i 1945 student fra Marselisborg Gymnasium. Inden karrieren i Danmarks Radio arbejdede han som udenrigschef for Ritzau. En post han tiltrådte i 1959.

Fugl begyndte som programmedarbejder i Danmarks Radios Kultur- og samfundsafdeling i 1966 og blev tre år senere udnævnt til programredaktør. Desuden var Sven Fugl i en periode præsident for EBU's Radiokomite.

I sit otium udgav Sven Fugl romanen Dengang jeg var Ghib fra 1996. Året efter blev bogen præmieret med Statens Kunstfonds produktionspræmie.

Sven Fugl blev i 1947 gift med Grethe Madsen og sammen fik de døtrene Mette Fugl og Kirstine Fugl Pedersen.

Kilder og eksterne henvisninger 

 

Erhvervsfolk fra Danmark
Journalister fra Danmark
Ansatte i DR
Personer i Kraks Blå Bog (afdøde)
Personer fra Vesthimmerlands Kommune
Total ordning

En total ordning på en mængde M er en ordning, hvor det for vilkårlige x og y i M gælder enten at  eller også at  (eller begge dele). Man kan sige, at der er en totalitet i ordningen.

Linearitet 

Man kalder også en total ordning for en lineær ordning, fordi man kan sætte elementerne op på en linje, hvor eksempelvis elementer til højre for et givet element  er større end dette, mens dem til venstre for er mindre. Når man illustrerer de reelle tal med en tallinje, er det netop et udslag af, at vi har kunnet udstyre denne talmængde med en total ordning. 

Ordningsteori
Diana-klassen

Diana-klassen (også benævnt Standardfartøj Mk. II) er en skibsklasse i Søværnet i Danmark.

De seks skibe blev bygget som erstatning for den aldrende Barsø-klasse, som efterhånden var forældet. Skibene er designet til at løse opgaver som overvågning og suverænitetshævdelse, eftersøgninger og redningstjeneste herunder beredskab for dykkersyge, miljøovervågning (forureningsbekæmpelse) og akut ammunitionsrydning. Skibene er udrustet med en enkelt StanFlex-containerposition, men kan ikke benytte alle typer containere da der ikke er installeret det tilhørende udstyr til de mest avancerede af slagsen. Positionen benyttes primært til miljøopgaver og vil her have placeret en miljøcontainer med bl.a. flydespærringer. Til brug ved eftersøgninger og andre opgaver hvor det er nødvendigt, at transportere folk væk fra skibene, er de udrustet med en hurtiggående gummibåd, fremdrevet af waterjet. Gummibåden er placeret  i en vugge agter og kan derfor sættes og bjærges i næsten alt slags vejr. Skibene er godkendt til sejlads i 10 cm is.

Kilder og henvisninger 

 Navalhistory 
 Forsvarets materieltjeneste (FMT): Diana-klassen
 Forsvaret: Diana-klassen 
 Danish Yachts: Diana-klassen

Patruljefartøjer fra Danmark
Fuldstændigt ordnet legeme

Et fuldstændigt ordnet legeme er et ordnet legeme, som derudover har supremumsegenskaben.

De reelle tal og fuldstændighed 

De reelle tal er den eneste mængde (op til isomorfi), som er et fuldstændigt, ordnet legeme. Omvendt er supremumsegenskaben så også den eneste grundlæggende egenskab, som adskiller de reelle tal fra de rationale tal, der også er et ordnet legeme. Det er denne egenskab, som sikrer, at der ikke er huller i den reelle talakse – mens der er det på en talakse, hvor kun de rationale tal er afmærket (for eksempel ved , som er irrationalt).

Det er altså på denne måde, at man kan forstå udtrykket "fuldstændig": Med de reelle tal er hele tallaksen blevet fyldt fuldstændig ud.

Matematik
Ordnet legeme

Et ordnet legeme er et legeme , hvor der eksisterer en delmængde  ("mængden af positive elementer"), så at de to følgende krav er opfyldt:

 Mængden  er lukket under addition  og multiplikation :
 
 
 For et vilkårligt element  i  gælder netop ét af følgende udsagn (dette kaldes trikotomiloven):
 
 
 

Man kan herefter også definere eksempelvis mængden af negative elementer: , og udlede nogle regneregler for eksempelvis addition og multiplikation af negative elementer.

Total ordning 

Hvis man nu definerer relationen  ved

,

får man en total ordning på . Det ses altså, at der er en nær forbindelse mellem opdeling i positive og negative elementer (og 0) og så, at finde en total ordning på en mængde.

Eksempler 

Eksempler på ordnede legemer er de rationale tal og de reelle tal, hvor det umiddelbart er forståeligt, hvad de positive og negative elementer er.

Ordningsteori
Rick Rude

Richard Erwin Rood (7. december 1958 – 20. april 1999), bedre kendt under ringnavnet "Ravishing" Rick Rude, var en amerikansk wrestler, der er kendt for at have wrestlet for World Championship Wrestling, Extreme Championship Wrestling og World Wrestling Federation i 1980'erne og 1990'erne. I løbet af sin karriere vandt han mange forskellige titler, bl.a WCW International World Heavyweight Championship tre gange og WWF Intercontinental Championship. 

I en VM-titelkamp mod Sting i WCW i 1994 blev han dog skadet i nakken og måtte indstille karrieren. I 1999 begyndte han at træne igen i håbet om at kunne gøre comeback i WCW, men han døde efter et hjerteanfald i april 1999 som følge af en overdosis og brugen af anabolske steorider.

Eksterne henvisninger 

 
 

Wrestlere fra USA
WCW International World Heavyweight Championship

WCW International World Heavyweight Championship var en verdensmesterskabstitel hos World Championship Wrestling, der eksisterede fra 1993 til 1994. Titlen er dog i dag ikke anerkendt af hverken Pro Wrestling Illustrated eller World Wrestling Entertainment som en ægte VM-titel. 

Titlen erstattede den originale NWA World Heavyweight Championship i 1993, da World Championship Wrestling endeligt trak sig ud af National Wrestling Alliance. Navnet WCW International henviste til det fiktive internationale datterselskab af World Championship Wrestling, og indenhaveren af VM-bæltet repræsenterede selskabets verdensmester. WCW havde i forvejen WCW World Heavyweight Championship, hvor indehaveren var den regerende verdensmester i WCW. I juni 1994 blev de to VM-titler forenet, og den ubestridte VM-titel fortsatte under navnet WCW World Heavyweight Championship. 

Wrestling
Find Holger

Find Holger eller Hvor er Holger? (originaltitel: Where is Wally?) er en populær børnebogsserie tegnet af englænderen Martin Handford (1956-). På hver side i bøgerne er der tegnet et stort antal mennesker i en bestemt situation, og målet er at finde Holger blandt dem. Holger er høj og tynd, har briller, stok, rød/hvidstribet bluse og hue samt mørkeblå bukser.

Den første bog i serien blev udgivet i Storbritannien i 1987. Samme år blev den oversat og udgivet i Danmark (Kan du finde Holger?), og senere er serien udgivet i mere end 20 lande og på mere end 19 sprog.

Kilder 

Børnebøger
Mike Jones (wrestler)

Mike Jones (født 13. juni 1962) er en tidligere amerikansk wrestler, der er best kendt under ringnavnet Virgil i World Wrestling Federation og som Vincent i World Championship Wrestling. 

I World Wrestling Federation blev han i 1987 bodyguard for Ted DiBiase under navnet Virgil. Navnet, der blev fundet på af Bobby Heenan, var en slag mod wrestleren Virgil Runnels, der wrestlede som Dusty Rhodes i World Championship Wrestling. I 1996 skrev Mike Jones kontrakt med World Championship Wrestling, hvor hans nye navn Vincent var en hån mod WWF's ejer Vince McMahon. I både WWF og WCW var Jones' primære opgave at modtage tæv fra de andre wrestlere, og han wrestlede sjældent kampe selv, men var ofte blot bodyguard for Ted DiBiase i WWF eller en del af gruppen i New World Order, som han blev medlem af i WCW i 1996. Den eneste bemærkelsesværdige sejr i hans karriere er muligvis sejren i sin debutkamp i WCW på ét af organisationens ugentlige tv-programmer WCW Saturday Night i efterået 1996, hvor han klart besejrede en på det tidspunkt fuldstændig ukendt Bill Goldberg.

Eksterne henvisninger 
 

Wrestlere fra USA
Anders Odden

Anders Odden (født 20. december 1972) er en norsk musiker som i øjeblikket er multi-instrumentalist og sangskriver for bandet Magenta. Han er også indblandet i ands såsom Karaoke From Hell og har været liveguitarist for Apoptygma Berzerk (1992–1999, 2003–2006) og Celtic Frost (2006-2007). 
Han er også medstifter og guitarist i det norske dødsmetalband Cadaver (1988–1993, 1999–2004) og har bidraget til udgivelser for det norske black metal-band Satyricon. Ydermere har han været gæstekunstner med flere kendte bands såsom The Young Gods og Ministry.

Diskografi

Med Apoptygma Berzerk 
 1993: Soli Deo Gloria
 1995: "Non-Stop Violence" (single)
 1999: APBL98
 2003: Unicorn (ep)
 2005: "In This Together" (single)
 2005: You and Me Against the World
 2006: Shine On (ep)
 2006: Sonic Diary
 2006: Black (ep)
 2006: "Cambodia" (single)
 2009: Rocket Science

Med Cadaver/Cadaver Inc. 
 1990: Hallucinating Anxiety
 1992: ...In Pains
 2000: Primal (demo)
 2001: Discipline
 2002: Live Inferno (livealbum)
 2004: Necrosis 2006: Cadaver / Voice of Hate (split)

 Med Karaoke From Hell 
 2008: Charterfeber tur/retur Aiya Napa 2008: Pondus Flat Fuzzpedal Compilation Med Magenta 
 1997: Magenta (ep)
 1998: "One Mind" (single)
 1998: Periode 2002: "All Over" (single)
 2002: Little Girl Lost 2009: Art and Accidents Med Satyricon 
 1997: Megiddo (ep)
 1999: Rebel Extravaganza''

Musikere fra Norge